Държавен вестник, бр. 26, 2025 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  26
от начина на изпълнение на същите преди 18 
декември 2023 г., или
3. е извършена промяна в счетоводното 
третиране на тази договореност.
(14) За целите на чл. 260я22, т. 6 не се счита, 
че съставно образувание има съответстващо 
увеличаване на облагаемата печалба, доколкото:
1. увеличението се компенсира от прена­
сяне на данъчна загуба или на неизползвани 
разходи за лихви, във връзка с които е извър­
шена корекция при преоценка или корекция, 
свързана с първоначално признаване, или би 
била извършена, в случай че определянето на 
корекцията не е свързано с това, дали съставното 
образувание може да използва компенсацията 
по отношение на каквато и да е договореност 
по чл. 260я22, т. 6 – 8, или
2. плащането, което води до начисляване 
на разхода или до загуба, води и до призна­
ване за данъчни цели на разход или загуба на 
съставно образувание, разположено в същата 
юрисдикция като съставното образувание, 
предоставило кредита или извършило инвес­
тицията и този разход или загуба не участва 
в определянето на печалбата преди данъци за 
тази юрисдикция; изречение първо се прилага 
и когато този разход или загуба не участва в 
определянето на печалбата преди данъци за 
тази юрисдикция поради това, че е разход или 
загуба на образувание със смесен характер, 
което е собственост на съставно образувание, 
разположено в същата юрисдикция като със­
тавното образувание, предоставило кредита или 
извършило инвестицията.
(15) За целите на този раздел не се счита, 
че данъчно прозрачно образувание начислява 
разходи или реализира загуба, доколкото разхо­
дите са начислени или загубата е реализирана от 
неговите съставни образувания – собственици.
(16) За целите на този раздел при изготвя­
нето на квалифицирания отчет по държави на 
групата, предоставен за целите на автоматичния 
обмен на отчети по държави, квалифицираните 
финансови отчети не се коригират в зависимост 
от данъчното третиране на дадена сделка.“ 
37. В чл. 260я21 се създава ал. 6:
„(6) Този раздел се прилага и за много­
национална група предприятия по чл. 260а, 
ал. 2, която не е задължена да предоставя 
квалифициран отчет по държави за целите на 
автоматичния обмен на отчети по държави. За 
целите на тази алинея ал. 1 се прилага, като 
вместо информацията съгласно квалифицира­
ния отчет по държави на групата се използва 
информацията, която би се съдържала в такъв 
отчет, в случай че многонационалната група 
предприятия е била задължена да го предос­
тавя. Многонационалната група предприятия 
предоставя информацията по предходното 
изречение в информационната декларация по 
чл. 260я23, ал. 6 и 7.“ 
38. В чл. 260я22: 
а) точка 1 се изменя така:
„1. „квалифициран отчет по държави“ е 
отчетът по държави на многонационална гру­
па предприятия, предоставен на юрисдикция 
по чл. 260я20, ал. 1 за целите на автоматичния 
обмен на отчети по държави, изготвен на 
базата на квалифицирани финансови отчети, 
които не са били коригирани за целите на тази 
точка след изготвянето им, освен в случаите 
по този раздел;“
б) в т. 2 се създават букви „г“ и „д“:
„г) в случаите на място на стопанска дей­
ност – частта от приходите и печалбата преди 
данъци на главното образувание, които се 
причисляват на мястото на стопанска дейност 
съгласно индивидуален финансов отчет на по­
следното, изготвен от главното образувание за 
регулаторни, данъчни или други цели;
д) когато информацията по буква „а“ и 
отчетът по буква „б“ съдържат корекции във 
връзка с оценката по справедлива стойност 
на разграничимите активи и пасиви в случа­
ите на бизнес комбинация, информацията по 
буква „а“ и отчетът по буква „б“ не се считат 
за квалифициран финансов отчет, освен ако 
са изпълнени едновременно следните условия:
аа) многонационалната група предприятия не 
е предоставяла квалифициран отчет по държави 
на групата за целите на автоматичния обмен на 
отчети по държави за данъчен период, започващ 
след 31 декември 2022 г., изготвен на базата 
на информация по буква „а“, и/или отчет по 
буква „б“, които не съдържат корекции във 
връзка с оценката по справедлива стойност на 
разграничимите активи и пасиви в случаите на 
бизнес комбинация, освен когато тези корекции 
са извършени съгласно нормативен акт;
бб) за целите на чл. 260я20, ал. 1, т. 2 и 3 
печалбата преди данъци на групата съгласно 
квалифицирания отчет по държави, предоставен 
за целите на автоматичния обмен на отчети 
по държави, се увеличи с всяко намаление на 
печалбата преди данъци на съставно образу­
вание в резултат от обезценката на репутация, 
свързана с бизнес комбинации, извършени след 
30 ноември 2021 г., доколкото в информацията 
по буква „а“ и/или в отчета по буква „б“ на 
това съставно образувание не е отчетено об­
ратно проявление на отсрочен данъчен пасив 
или признаване или увеличение на отсрочен 
данъчен актив във връзка с обезценката на 
репутация;“
в) точка 3 се изменя така:
„3. „опростени включени данъци“ са раз­
ходите за данъци на многонационалната гру­
па предприятия в юрисдикцията съгласно 
квалифицирания финансов отчет на групата, 
без да се вземат предвид данъци, които не са 
включени данъци, и без да се вземат предвид 
включени данъци, свързани с несигурно данъчно 
третиране; разходите за данъци върху печал­
бата на място на стопанска дейност се считат 
за разходи за данъци на многонационалната 
група предприятия в юрисдикцията, в която е 
разположено мястото на стопанска дейност;“